وزارت دفاع
عالمی یوم ماحولیات 2021
بھارتی بحریہ – گرین فٹ پرنٹ کے ساتھ بلیو واٹر آپریشنز
نئی دہلی، 5/جون2021 ۔ بحریہ، خود اپنے آپ طریقے سے متحرک اور ماحولیاتی اعتبار سے ذمے دار فورس ہونے کے ناطے، ہمیشہ ماحولیاتی تحفظ اور سبز اقدامات کے تئیں پابند عہد رہی ہے۔ سمندروں کی محافظ کے طور پر بحریہ متعدد جہازوں، آبدوزوں اور ایئر کرافٹس کی تعیناتی کرتی ہے، جن میں اعلیٰ توانائی والی شدت ہوتی ہے۔ فوسل توانائی کے وسائل میں ہورہی کمی کی وجہ سے اس بات کی ضرورت ہے کہ بحریہ کے ہر آپریشن اور طریقہ کار میں کم کھپت والی توانائی کے استعمال کو یقینی بنایا جائے۔ اسی ضمن میں بحریہ نے ایک جامع ’انڈین نیوی انوائرمنٹ کنزرویشن روڈمیپ  تیار کیا ہے، تاکہ ’بلیو واٹر آپریشنز ود اے گرین فٹ پرنٹ‘ کے ساتھ ہم آہنگی قائم کی جاسکے۔
توانائی کی بچت اور ماحولیاتی تحفظ کے مقصد سے کئی پالیسیوں کی تعمیر اور نفاذ کے متعلق بحریہ کی ٹھوس کوششوں کے اچھے نتائج برآمد ہوئے ہیں، جن کا اظہار بحریہ کے سبھی اداروں میں ہوتا ہے۔ ’کلین اینڈ گرین نیوی‘ کی سمت میں کچھ قابل ذکر اقدامات جن میں سماجی دوری / کووڈ-19 پروٹوکول شامل ہیں، کو ذیل کے پیراگرافوں میں تفصیل سے بیان کیا گیا ہے۔
بھارتی بحریہ نے جولائی 2020 میں انڈین نیول اکیڈمی ‘ کی تکمیل سے متعلق بحریہ کےمقصد کے مطابق ہے۔
گزشتہ کچھ برسوں کے دوران 30 ہزار پودے لگائے گئے ہیں، تاکہ سالانہ کاربن ڈائی آکسائیڈ میں 630 ٹن کی تخمینہ کمی لائی جاسکے۔ اس کے علاوہ شہری جنگلاتی تصورات جیسے کہ میاواکی جنگلات، ساحلی شجرکاری سمیت مینگروز کی بحالی کی عملیت پر زور دیا جارہا ہے، تاکہ عالمی یوم ماحولیات 2021 کی تھیم – ’ایکوسسٹم کی بحالی‘ سے ہم آہنگی قائم ہوسکے۔
عالمی یوم ندی کے موقع پر کیرالہ کے محکمہ جنگلات کے تعاون سے جنوبی بحری کمان، کوچی کے ذریعے ویندوروتھی چینل کے متوازی ایک مینگرو شجرکاری مہم چلائی گئی، جس کے تحت تقریباً 200 پودے لگائے گئے۔ آئی این ایس ویندوروتھی کی قیادت میں ایچ کیو ایس این سی ہمیشہ ماحولیات اور توانائی تحفظ کے کام میں لگا ہوا ہے، جس نے اسٹیشن کو سرکاری  شعبے میں سال 2020 کے لئے باوقار ’گولڈن پیکاک انوائرمنٹ مینجمنٹ ایوارڈ ‘ سے نوازا ہے۔
’سوچھتا سیوا‘ مہم کے ایک جزو کے طور پر نیول اسٹیشنوں نے صفائی مہم چلائی، طوفان / بارش کے پانی کی نکاسی کی، باڑوں کی چھٹائی اور باغیچوں کا رکھ رکھاؤ کیا۔ اس کے علاوہ ’انٹرنیشنل کوسٹل کلین اپ ڈے‘ کے ایک جزو کے طور پر متعدد نیول اکائیوں نے کووڈ-19 پروٹوکول پر سختی سے عمل کرتے ہوئے ساحلی صفائی مہم چلائی۔
انسانوں اور اشیاء کے نقل و حمل کے لئے بیٹری سے چلنے والی ای – گاڑیوں کو اپنانے سے فوسل ایندھن پر انحصار میں کمی آئی ہے، جس کا نتیجہ کاربن کے اخراج میں کمی کی شکل میں برآمد ہوا ہے۔ اس کے علاوہ فوسل ایندھن پر مبنی گاڑیوں پر انحصار کو کم کرنے کے لئے یہ اکائیاں مستقل طور پر ’نوہیکل ڈے‘ مناتی ہیں۔
بحریہ کی بندرگاہوں پر تیل کے رساؤ سے نمٹنے کے لئے ایکو فرینڈلی میرین بایو - ریمیڈیل ایجنٹس کو این ایم آر ایل کے توسط سے دیسی طریقے پر فروغ دیا گیا ہے۔ سمندری علاقوں میں جدید ترین تکنیک کا استعمال لاثانی ہے۔ مصنوعات میں مائیکرو – آرگنزم اور ان کے گروتھ اسٹیمولینٹ کا انضمام ہوتا ہے، جو مختلف قسم کے کھیلوں جیسے ڈیژل، چکنائی، گندے تیل وغیرہ کا استعمال کرتے ہیں۔ اس طرح سے وہ کسی بھی طرح کی تیل سے ہونے والی آلودگی سے سمندری پانی کی صفائی کرتے ہیں اور نتیجتاً اس سے سمندری ماحولیات کو نقصان پہنچتا ہے۔ اس ٹیکنالوجی کو جون 2020 میں بھارتی بحریہ میں شامل کیا گیا۔
اوور آل کاربن فٹ پرنٹ کو کم کرنے اور گلوبل وارمنگ کے اثرات میں کمی لانے کے نقطہ نظر سے بھارتی بحریہ سبز اقدامات کو اپنانے کی سمت میں آگے بڑھنے کے لئے تیار اور پابند عہد ہے، تاکہ آئندہ نسلوں کے لئے قومی مقصد کو عملی شکل دینے کے لئے ایک نسبتاً زیادہ شاداب اور صاف ستھرے مستقبل کو یقینی بنایا جاسکے۔